open-index/open-wikipedia-markdown huggingface dataset:
Археолошки музеј на Македонија

**Археолошки музеј на Македонија** (службено познат како **Археолошки музеј на Северна Македонија**) се наоѓа во Скопје, Македонија, на левиот брег од реката Вардар.

## Историја

Првата археолошка збирка е формирана во 1920 година во рамките на Филозофскиот факултет во Скопје. Во 1924 година е организирана музејска институција, поточно, историско – археолошки музеј со лапидариум кој бил сместен во Куршумли ан.

Во текот на Втората светска војна, во Куршумли ан музејската институција егзистира како Народен музеј – Скопје, а по војната до 1963 година, седиште на Археолошки музеј била старата зграда од касарната на Скопско Кале. Во 1955 година била отворена постојаната поставка на камени споменици – лапидариум, сместена во адаптирана коњушница на Куршумли ан.

Во периодот по катастрофалниот земјотрес во Скопје, меѓу 1963 и 1977 година, Археолошкиот музеј бил сместен во бараките на Куршумли ан. Во 1976 година бил пуштен во употреба новиот музејски комплекс во кој бил сместен Археолошкиот музеј сè до 2014 година.

Во 2012 година, бил основан нов правен субјект, НУ Археолошки музеј на Македонија – Скопје, како нова матична установа од областа на археологијата, а од 2014 година Археолошкиот музеј на Република Северна Македонија е преселен во нови простории во центарот на Скопје.

## Поставки
Археолошкиот музеј презентира движно културно наследство, поточно околу 7.000 археолошки предмети откривани со археолошки истражувања на целата територија на Македонија во текот на изминатите 93 години, и претставува најзначајна и најстара музејска установа во Македонија. Артефактите се изложени во одделите за: праисториска археологија, античка археологија, средовековна археологија, нумизматика, антропологија и лапидариум. Голем број од предметите кои се дел од оваа институција се ексклузивни во светски размери. Постоечките закони за култура и заштита на културно наследство го регистрираат најголемиот дел на овој фонд како културно наследство од особено значење.

Во рамки на музејот има музејска продавница, како и библиотека. Библиотеката брои преку 6.000 книги, како и повеќе од 20.000 стручни и научни трудови од домашни и странски автори, ретки изданија, објавувани од почетокот на 20 век. Најстарото издание меѓу нив е од 1881 година.

## Галерија

Inside Archaeological Museum 1.jpg|
Inside Archaeological Museum 2.jpg|
Inside Archaeological Museum 3.jpg|
Inside Archaeological Museum 4.jpg|


## Наводи

## Надворешни врски
*Официјална страница
*Виртуелна посета на „100 години Требениште“ 

Категорија:Музеи во Скопје
Категорија:Археолошки музеи во Македонија
Александру Чикалдау

**Александру Чикалдау** (роден на 8 јули 1997 во Меџидија) — романски фудбалер,  на  и на романската репрезентација.

## Технички одлики
Централен играч од средниот ред со одлична визија за играта, вешт во вертикализацијата на нападите на својата екипа и добар изведувач на прекини (слободни удари и корнери); поради неговите одлики во италијанските медиуми бил споредуван со Марко Верати.

## Клупска кариера
### Виторул Констанца
Чикалдау израснал во Сату Ноу, село во близина на Меџидија, округот Констанца и започнал да игра фудбал на возраст од 8 години. Подоцна се приклучил на Академија Георге Хаџи, која служи како младински сектор на фудбалскиот клуб Виторул Констанца.

Своето деби во првата дивизија за Виторул го имал на 31 март 2016 година, на возраст од 18 години, во ремито 1-1 против Тргу Муреш. Тој станал стандарден првотимец на клубот во сезоната 2017-2018, забележувајќи 38 настапи и еден гол во сите натпреварувања.

### Университатеа Крајова
На 6 јули 2018 година, Чикалдау се преселил во ЧС Университатеа Крајова потпишувајќи четиригодишен договор со клубот. Според медиумите сумата на трансферот иззнесувала 1 милион евра, при што Виторул исто така има право на процент од идната продажба. Своето прво појавување во "бело-синиот" дрес, Чикалдау го имал осум дена подоцна во Суперкупот на Романија, играјќи го целиот натпревар од почеток до крај во поразот со 1-0 од ЧФР Клуж.

Својот прв гол Чикалдау го постигнал во првенствената победата со 3-0 над Астра Џурџу, на 26 октомври 2018. Потоа, тој го пронашол патот на топката до мрежата повторно само четири дена подоцна, овој пат во победата со 4-1 над Турну Магуреле во Купот на Романија. На 31 март 2019, Чикалдау постигнал гол со глава во поразот со 3–2 на гостувањето кај ФКСБ. Својата прва сезона со Университатаеа Крајова ја завршил со 43 настапи и 5 гола во сите натпреварувања.

## Репрезентативна кариера
Најпрво, Чикалдау ја претставувал Романија во селекцијата под 19 години, забележувајќи 6 настапи без постигнат гол во периодот 2015-2016.

Од 2017 година настапува за репрезентацијата под 21 година, со која настапил и на Европското првенство 2019 во Италија и Сан Марино.

Својот прв повик во сениорската репрезентација, Чикалдау го добил во март 2018 година. Дебитирал на 24 истиот месец, влегувајќи како замена во 83-тата минута во пријателскиот натпревар против Израел, што Романија го добила со 2-1.

## Титули
#### Виторул Констанца
***[[Лига 1 (Романија)|Лига 1]]** (1) : 2016–2017

## Наводи

## Надворешни врски
*Александру Чикалдау на soccerway
*Александру Чикалдау на transfermarkt

Категорија:Живи луѓе
Категорија:Романски фудбалери
Категорија:Фудбалери на ЧС Университатеа Крајова 1948
Категорија:Родени во 1997 година
Бегови Вирови

**Бегови Вирови** — неколку вирови кои се природно завирени од издашен извор на вода, високо на планината Јакупица под врвот Кале поради што многу често во некои пишани изданија, карти и меѓу луѓето самиот тој врв, а некаде и целиот предел на планинската огранка се именува и е познат како Бегови Вирови. Сместени се на надморска височина од 1766 метри, на тревнатото планинско било на јужната падина на планинската огранка на Јакупица која со Јакупичкиот Преслап се одделува југоисточно од врвот Солунска Глава, на планинското седло помеѓу врвовите Кале (2112 м.) непосредно на североисток и Голем Јаор (1816 м.) на југозапад, високо над велешките села Бистрица и Црешнево. Бегови Вирови претставуваат природно завирена бразда со вода која, подводно извира од првиот вир (на северозапад) од кој со бавен проток, истек и дотек на водата кон југоисток се исполнуваат уште 8 други вирови и локви непосредно поврзани и споени во истата линија на браздата. Се одликуваат со многу бистра, чиста и студена вода. Нивната длабочина се движи меѓу 20, 25 и 30 сантиметри, а најголемите вирови во средината достигнуваат пречник со широчина и до 1 и 1,1 метар, додека просечната се движи до половина метар односно 50-60 см. Коритото на некои од низводно погорните вирови е песокливо и каменесто со ситни камчиња, а на останатите вирови подолу е со земјано дно од црница, поради што во содејство поради слабиот проток водата е проѕирна и многу бистра. Поради големата штедрост на изворот со вода Бегови Вирови имаат постојан и речиси непроменлив водостој преку текот на целата година. Непосредната околина на Бегови Вирови има изобилство на повеќе силни и издашни извори на вода од кои се создава изворишното подрачје од кое протекува реката Камештица која се влева во Бабуна кај Нежилово. Водата од Бегови Вирови се користи за напојување на добиток заради што во близината постои и бачило на сточарите од Бистрица, а дел од водата е спроведена и за пиење во селата Црешнево и Нежилово. На процепите на бројните карпи во непосредната околина на Бегови Вирови е застапен реткиот растителен вид *Campanula wanneri*. До Бегови Вирови може да се пристапи единствено со пешачење во времетраење од 3 до 3,5 часа по тешко проодни, многу стрмни и необележани патеки од Бистрица, Црешнево и од Нежилово преку пределот Корда до кој води колски земјен пат.

## Галерија

File:Бегови Вирови 06.jpg|Поглед на Бегови Вирови
File:Бегови Вирови 11.jpg|Поглед на Бегови Вирови и врвот Голем Јаор во позадината
File:Бегови Вирови 07.jpg|Поглед на Бегови Вирови и врвот Голем Јаор во позадината
File:Бегови Вирови 08.jpg|Поглед на Бегови Вирови и врвот Голем Јаор во позадината
File:Бегови Вирови 04.jpg|Поглед на Бегови Вирови
File:Бегови Вирови 10.jpg|Поглед на Бегови Вирови, низводно кон изворот
File:Бегови Вирови 09.jpg|Поглед на Бегови Вирови, со врвот Солунска Глава во далечината
File:Бегови Вирови 05.jpg|Поглед на Бегови Вирови
File:Бегови Вирови 12.jpg|Глетка на еден од најголемите вирови
File:Бегови Вирови 13.jpg|Глетка на два од најголемите вирови
File:Бегови Вирови 01.jpg|Првиот вир од кој подводно извира вода


## Наводи


Категорија:Јакупица
Категорија:Мокра
Андреј Коробејников

**Андреј Коробејников** - руски пијанист.

## Музичка кариера
Коробејников ја започнал музичката кариера на возраст од осум години, кога во Баку се претставил со својот прв рецитал. Оттогаш, тој одржал бројни концерти ширум светот (Бразил, Канада, Кина, САД, Русија, Колумбија, Чешка, Данска, Германија, Латвија, Јужна Африка, Турција, Австрија, Белгија, Монако итн.) при што соработувал со познати диригенти, како што се: Јуриј Темирканов, Владимир Ашкенази, Иван Фишер, Око Каму, Питер Старк, Александар Рудин, Росен Гергов, Максим Шостакович итн. Иако често настапувал како солист, тој свирел и со голем број познати музичари: Вадим Репин, Дмитриј Махтин, Алина Ибрагимова, Александар Књажев, Јоханес Мозер, Татјана Василева, Борис Березовски, Александар Палеј, Икујо Накамичи и други. Во своите настапи, Коробејников бил придружуван од повеќе оркестри, како: Лондонскиот симфониски оркестар, Националниот оркестар на Франција, Фестивалскиот оркестар на Будимпешта, Чешкиот филхармониски оркестар, Токискиот филхармониски оркестар итн. Понатаму, тој учествувал на повеќе престижни фестивали, како што се: „La Roque d'Anthéron“, „Festival de Radio France et Monpelier“, „Klarafestival“, „Young Euro Classic“, „White Nights“ и „Northern Flowers“. Во 2000 година бил избран за доживотен член на одделот за уметност при Интернационалната академија на науките во Сан Марино. Исто така, тој е добитник на првата награда на третиот меѓународен натпревар за пијано, „Александар Скрјабин“ во Москва и на втората награда на вториот меѓународен натпревар за пијано, „Сергеј Рахманинов“ во Лос Анџелес.

## Наводи

Категорија:Руски пијанисти
Александар Књажев

мини|Александар Књажев 2009 година.

**Александар Књазев** (руски: *Александр Александрович Князев*) - руски виолончелист.

## Музичка кариера
Књажев настапувал заедно со повеќе познати оркестри, како што се: Окрестарот на „Би-Би-Си“, Баварскито радио-симфониски оркестар, Симфонискито оркестар на Гетеборг, Токискиот симфониски оркестар, Симфонискиот оркестар на Балтимор, Прашката филхармонија, итн. Исто така, тој настапил на познатите фестивали: *Espinio Festival*, *La folle journée*, *Enescu*, *Schloss Elmau*, *December Evenings*, *Tanglewood*, *Musika Cello Fest*, *Naphleon* итн.

## Наводи

Категорија:Руски виолончелисти
Категорија:Родени во 1961 година
Николај Лугански

**Николај Лугански** - руски пијанист.

## Музичка кариера
Лугански го опишуваат како пијанист со исклучителна префинетост и чувствителност, со „кристална убавина“ во свирењето, слична на Моцарт и Шопен, како и со виртуозност што потестува на Прокофјев и Рахманинов. Студирал на Московскиот конзерваториум во класата на реномираните професори Татјана Кестнер, Татјана Николаева и Сергеј Доренски. Имал голем број настапи на бројни сцени ширум светот: „Вигмор Хол“ во Лондон, „Концертхаус“ во Берлин, „Театр де Шанз Елизе“ во Париз, Големата сала на Московскиот конзерваториум, Големата сала на Филхармонијата на Санкт Петербург итн. Исто така, соработувал со повеќе познати оркестри: Лондонскиот филхармониски оркестар, Чешката филхармонија, Рускиот национален оркестар, Фестивалскиот оркестар на Будимпешта, Симфонискиот оркестар на Сан Франциско, Филхармонијата на Санкт Петербург, итн. Исто така, тој бил чест гостин на фестивалите: „BBC Proms“, „La Roque d'Anthéron“, „Rheingau Muzik festival“, „Edinburgh International Festival“ итн. Во 2013 година ја добил наградата „Народен уметник на Русија“.

## Наводи

Категорија:Руски пијанисти
Категорија:Добитници на Државната награда на Руската Федерација
Категорија:Родени во 1972 година
Рудник „Крстов Дол“

:*За истоименото село видете [[Крстов Дол|тука]]*
мини|300п|десно|Поглед на поранешниот рудник и флотација

**Крстов Дол** — рудник и флотација сместени на околу 20 километри од градот Крива Паланка, во атарот на истоименото село.

Рудникот и флотацијата повеќе не се користат, а неговите објекти се уништени.

## Историја

Од 1960 година, во долината на Крстовдолскиот Дол започнале истражувања, а подоцна бил отворен и самиот рудник „Крстов Дол“ за антимон. Некогаш во него и во изградената флотација работеле 120 жители на околните села.

## Флотација

Во флотацијата била обработувана антимонова руда. Освен тоа, била преработувана и молибденова руда донесена од Турција. Во мала количина била обработувана и руда на антимон од рудникот „Алшар“, во околината на Кавадарци, која содржела висок процент на арсен.

## Галерија


Податотека:Поранешна касарна во Крстов Дол 2.jpg|Рушевини од поранешната флотација
Податотека:Поранешна касарна во Крстов Дол.jpg|Поглед на патот до флотацијата


## Наводи

## Надворешни врски

Категорија:Рудници во Македонија
Категорија:Економија на Крива Паланка
Категорија:Крстов Дол
Копа Америка 2019 - нокаут фаза

**Копа Америка 2019 - нокаут фаза** била втората фаза на Копа Америка 2019 после групната фаза. Нокаут фазата започнала на 27 јуни 2019 со натпреварите од четвртфиналето, а завршила на 7 јули 2019 со финалето на Маракана во Рио де Жанеиро.

## Формат
Во нокаут фаза, ако натпреварот заврши нерешено по 90 минути:

*Во четвртфиналето, продолженија нема да се играат, и ако натпреварот заврши нерешено по 90 минути се оди директно кон изведување на пенали.
*Во полуфиналето, натпреварот за третото место и финалето, продолженија ќе се играат (две продолженија од по 15 минути), каде на секоја екипа ќе и биде дозволено право на четврта замена. Ако резултато остане нерешен и по продолженијата, тогаш натпреварот ќе биде решен по изведувањето на пенали.

КОНМЕБОЛ ги одредил следните правила при ждрепката за четврт-финалето:
* **Натпревар 1**: Победник група A vs 3-то пласиран група Б/Ц
* **Натпревар 2**: Второпласиран група A vs Второпласиран група Б
* **Натпревар 3**: Победник група Б vs Второпласиран група C
* **Натпревар 4**: Победник група Ц vs 3-то пласиран група А/Б

### Комбинации на натпревари во четвртфиналето
Специфичните натпревари во кои учествувале третопласираните екипи зависат од тоа кои две третопласирани екипи се квалификувале за четвртфиналето:

## Квалификувани екипи
Првите две екипи од секоја од трите групи, заедно со двете најдобри третопласирани екипи, се квалификувале за нокаут фазата.

## Жреб и резултати


## Четвртфинале
### Бразил - Парагвај


### Венецуела - Аргентина


### Колумбија - Чиле


### Уругвај - Перу


## Полуфинале
### Бразил - Аргентина


### Чиле - Перу


## Натпревар за трето место


## Финале






|}

## Наводи

## Надворешни врски
* 
* Копа Америка Бразил 2019, CONMEBOL.com

Нокаут фаза
Иво Погорелиќ

**Иво Погорелиќ** — хрватски пијанист.

## Животопис
Иво Погорелиќ е роден во Белград. Почнал да учи пијано на седумгодишна возраст, а на дванаесетгодишна возраст го продолжил школувањето во Москва. Погорелиќ е познат и по својата богата општествена активност: Во 1986 година основал фондација во Хрватска за помош на младите музичари; во Германија основал музички фестивал за поддршка на младите музичари кои се наоѓаат на почетокот од нивната кариера; а значајна е и неговата хуманитарна активност во соработка со Црвениот крст и со други невладини организации.

## Музичка кариера
Настапувајќи на разни меѓународни натпревари, Погорелиќ добил повеќе признанија и награди, а познат е скандалот за време на неговото учество на меѓународниот натпревар „Шопен“ во Варшава, одржан во 1980 година. Имено, жири-комисијата донела одлука да не му дозволи на Погорелиќ да свири на финалниот концерт поради „премногу слободната интерпретација на авторскиот текст“. Тоа предизвикало бурна реакција на публиката, а реномираната аргентинска пијанистка Марта Аргерич, која била членка на жири-комисијата, во знак на протест го напуштила натпреварот. Овој настан ја зголемил популарноста на Погорелиќ кој  во 1980-тите продолжил да ја воодушевува публиката ширум светот, а критиката го нарекувала „еден од најголемите и најконтроверзни пијанисти на своето време“.

## Наводи

Категорија:Хрватски пијанисти
Категорија:Живи луѓе
Категорија:Родени во 1958 година
Един Карамазов

**Един Карамазов** - хрватски гитарист и лејтист.

## Животопис
Карамазов студирал лејта на музичката академија „Schola Cantorum Basiliensis“ во Базел.

## Творештво
Според музичките критичари, Карамазов е еден од „највозбудливите и најхаризматичните лејтисти на денешнината“. Тој соработувал со повеќе познати оркестри и музички групи, како: „Хилијард“, камерниот оркестар „Орфеус“, „Хесперион“, „Мала пуника“ итн. Заедно со Стинг, во 2006 година го снимил албумот „Songs from the Labyrinth“. Исто така, поголем број композитори (Кшиштоф Пендерецки, Никита Кошкин, Арво Парт, Лео Броуер) напишале дела посветени на него. Карамазов е добитник на повеќе награди меѓу кои и „Едисон“ (2002) и „Кубадиско“, во 2001 година бил номиниран за „Греми“, а во 2007 имал номинација за „Brit Awards“.

## Наводи

Категорија:Хрватски гитаристи
Категорија:Хрватски лејтисти
Категорија:Луѓе од Сараево
Категорија:Родени во 1965 година
Св. Злата Мегленска (хор)

**Св. Злата Мегленска** — македонски женски камерен хор.

## Историјат
Хорот „Св. Злата Мегленска“ е основан во 1996 година при Македонската православна црква, со благослов на митрополитот полошко-кумановски г. Кирил. Хорот е составен од 25 женски вокали, претежно од студенти на Факултетот за музичка уметност во Скопје. Основач, раководител и диригент на хорот е Летка Димовска-Полизова.

## Творештво
Во април 1999 година, хорот „Св. Злата Мегленска“ го снимил истоимениот музички албум со 12 композиции. Албумот, чиј продуцент е Светлана Марковиќ, бил издаден од дискографската куќа „Aura Records“, а бил снимен во Музејот на современата уметност во Скопје. 
Покрај настапите во Македонија, хорот настапил и во Британија, Белгија, Германија, Франција, Италија, Грција, Австралија, САД, Хрватска, Полска и други земји. На 7 август 2015 година, хорот настапил на 55. издание на фестивалот „Охридско лето“.

## Наводи

Категорија:Македонски хорови
Летка Димовска-Полизова

**Летка Димовска-Полизова** - македонска диригентка.

## Творештво
Димовска-Полизова е основач, диригент и раководител на женскиот камерен хор „Св. Злата Мегленска“. Исто така, во својата кариера, таа раководела со повеќе други хорови, како: детскиот хор при МРТВ, мешаниот младински хор „Кочо Рацин“, камерниот хор при соборниот храм „Св. Климент Охридски“ и други. За својата работа, таа го добила признанието најуспешна жена-диригент во Македонија.

## Наводи

Категорија:Македонски диригенти
Ташко Гулев

**Ташко Питу Гулев** или **Шула Гули** — македонски револуционер и доброволец во Македонско-одринско ополченство.

## Животопис
Ташко Гулев е роден во градот Крушево, тогаш во Отоманското Царство, во семејството на познатиот војвода Питу Гули - Влав по потекло, војвода на ВМОРО и херој од Крушевската Република за време на Илинденското востание. Негови браќа се Стерјо Гулев и Никола Гулев.

Во периодот на Балканските војни (1912-1913) станува добровелец во Македонско-одринско ополченство. Загинува како доброволец од Втората чета на Шестата охридска дружина во Втората балканска војна во Битката кај Брегалница крај Царев врв (Султан Тепе), денес во Македонија.

Категорија:Македонски револуционери
Категорија:Македонски Власи
Категорија:Луѓе од Крушево
Крунислав Стојановски

**Крунислав Стојановски** (14 мај 1969, Скопје) - хрватски сликар и фотограф.

## Животопис
Стојановски дипломирал во 1998 година на Академијата за ликовни уметности во Загреб. Во 1997 година се запишал на Државната уметничка школа при Летната академија во Салцбург, во класата на Агнес Денес. Во 1998 година професионално се усовршувал во „Капели“, во Хелсинки. Во 1997 година станал член на Хрватското друштво на ликовни уметници. Од 1990 до 2001 година работел како новинар и се занимавал со реставрација на ѕидни слики. Стојановски живее и работи во Загреб.

## Творештво
Стојановски се занимава со сликарство, амбиентални инсталации, видео и фотографија, а исто така и пишува. Чести теми во неговите дела се оние со социјална, хуманистичка и еколошка конотација, со посебен акцент на поединецот и неговата улога и можностите.

## Наводи

Категорија:Хрватски сликари
Категорија:Хрватски фотографи
Категорија:Родени во 1969 година
Категорија:Живи луѓе
Категорија:Луѓе од Скопје
Боро Рудиќ

**Боро Рудиќ** – македонски фотограф.

## Животопис
Рудиќ се школувал во Скопје, каде дипломирал на Електротехничкиот факултет. Рудиќ работи и живее во Скопје.

## творештво
Во својата кариера Рудиќ работел на уметничка и пропагандна фотографија, а се занимавал и со фотодизајн. Притоа, тој соработувал со повеќе македонски рекламни агенции, неговите фотографии се застапени во повеќе книги и монографии, а бил директор на фотографијата во околу 30 рекламни и музички спотови. Рудиќ учествувал на повеќе од 15 самостојни изложби и на над 250 групни изложби на кои добил повеќе од 50 награди. Тој е носител на фотографското звање „Мајстор на фотографијата“ што го доделува Фото сојузот на Македонија.Боро Рудиќ – македонски фотограф.

## Наводи

Категорија:Македонски фотографи
Максим Венгеров

мини
**Максим Венгеров** - руски виолинист.

## Животопис
Во 2005 година, Венгеров започнал да работи како професор на Кралската музичка академија во Лондон.

## Творештво
Уште на десетгодишна возраст започнал да настапува на светските сцени. Во 2001 година, настапил во Скопје, а во 2015 година настапил на 55. издание на „Охридско лето“. Според многу критичати и анкети, Венгеров се смета за еден од најголемите виолинисти кон крајот на XX век. Тој е првиот музичар од класичната музика кој бил назначен за Меѓународен амбасадор на добрата волја на УНИЦЕФ. Покрај како виолинист, Венгеров работи и како педагог и диригент. Во 2006 година, заедно со Ана Росновски, го основал музичкиот проект „Идните музичари“ во Израел.

## Наводи

Категорија:Руски виолинисти
Категорија:Луѓе од Новосибирск
Категорија:Живи луѓе
Категорија:Родени во 1974 година
Стерјо Гулев

**Стерјо Гулев** (р. 1902 во ) — најмладиот син на војводата Питу Гули.

## Животопис

Стерјо Гулев е роден во 1902 година во градот Крушево, тогаш во Отоманското Царство, во семејството на познатиот Питу Гули - Влав по потекло, војвода на ВМОРО и херој од Крушовската република за време на Илинденското востание. Негови браќа се Ташко Гулев и Никола Гулев.

Во периодот на Втората светска војна (1941-1944), соработува со бугарската полиција и e избран за кмет (градоначелник) во крушевското село Алданци. Бугарските власти, како и во повеќе други слични случаи, го искористиле името и презимето на Стерју Гули и неговиот углед кај Македонците, па дозволиле тој да биде поставен за кмет.

Постојат одредени контроверзи дека тој бил убиен на 6 октомври 1944 година, откако Крушево било заземено од комунистите. Сепак, најновите истражувања покажуваат дека најверојатно станува збор за самоубиство.

Стерјо имал две ќерки - Евгенија и Елена, и син Кочо кој живее во Крушево.

## Наводи

Категорија:Македонски Власи
Категорија:Починати во Крушево
Категорија:Учесници во Илинденското востание
Категорија:Родени во 1902 година
Категорија:Луѓе од Крушево
Категорија:Влашки револуционери
Категорија:Починати во 1944 година
Категорија:Бугаромани
Јован Стефановски-Жан

**Јован Стефановски-Жан** ,  - , ) — македонски архитект, најпознат по делата како што се Милениумскиот крст на Водно, новиот театар во Скопје и преку 550 други објекти во Македонија и светот.

## Животопис
Стефановски е роден во Скопје на 9 јуни 1948 година. Дипломирал на Архитектонско-градежниот факултет во Скопје во 1973 година со темата „Аеродромска пристанишна зграда – Пелагонија”,  кај проф. Георги Константиновски. Реализирал повеќе објекти од општествен, трговски и угостителски карактер. Посебно внимание посветил на станбената архитектура. Работел во повеќе проектантски бироа и во сопствено проектантско студио „Еуроарт“ во Скопје, кое го основан во 1994 година. Се занимавал со публицистика. Објавил преку 60 написи посветени на архитектурата. Позначајни реализации: Банката во Пробиштип (1986), Домот на занаетчиите во Старата чаршија во Скопје (1990), Деловниот дистрибутивен центар „Машинопромет“ во Скопје (1990), фабричкиот комплекс „Иноспектар“ во Скопје (1998) и повеќе поединечни куќи во Скопје. Негови дела се и црквите Соборниот храм-Рождество на Пресвета Богородица во Скопје и црквата „Воскресение Христово”, Бутел, Скопје. Автор е и на плоштадот со фонатана и споменик на Итар Пејо во Прилеп и на фонтаната со коњаничка скулптура на Воин на коњ, Скопје.

Својата активност ја појавува и во сферата на публицистиката. И на театарската сценографија. Стефановски-Жан имаше богат општествен живот со функции на  “БИМАС” на Интернационалниот клуб на македонските архитекти ИЦМА, при светската академија на архитекти ИАА.

Тој бил професор на Државниот универзитет во Тетово, потоа на МИТ Универзитетот - Скопје, на ААБ Универзитетот во Приштина, Косово, бил и декан и професор на ФОН Универзитет во Скопје, како и декан и професор на ЕПУ Универзитет во Перник, Бугарија. На крајот од кариерата бил визит професор на Државниот универзитет во Малта.

Во младоста Стефановски-Жан ја добил стипендијата на Француската Влада за постдипломски студии во Марсеј, Франција, а докторирал на Софискиот универзитет во Бугарија.

Починал во Скопје на 12 јуни 2019 година.
## Наводи

Категорија:Македонски архитекти
Стојан Велковски

**Стојан Велковски – Цојле** (Скопје,  - , Германија, ) — македонски фудбалер, еден од најдобрите играчи на ФК Вардар во 50тите и 60тите години од 20тиот век.

## Животопис
Велковски е роден во Скопје на 8 мај 1934 година. Тој бил член на генерацијата на ФК Вардар која во 1961 година го освоил Купот на Југославија заедно со Часлав Божиновски, Тоде Георгиевски, Благоја Вучидолов, Драган Трајчевски, Петар Ангушев, Славко Дацевски, Мирко Илиевски, Владо Николовски, Андон Дончевски, Петар Шулинчевски и др. кога на стадионот ЈНА во Белград, Вардар го победил Вартекс во финалето, и го подигнал големиот пехар.
Велковски во 1965 со сопругата и двете ќерки ја напуштил тогашна СФРЈ и се преселил во Улм, Германија, како појачување на градскиот клуб ТСГ Улм 46. 
 
Починал во Улм, Германија на 15 јуни 2019 година.
## Наводи

Категорија:Фудбалери од Скопје
Категорија:Југословенски фудбалери
Категорија:Македонци од Германија
Никаре

**Никаре** (исто така **Никаре I**) бил древно египетски фараон од Осмата династија во првиот ран преоден период (2181-2055 п.н.е.), во време кога Египет можеби бил поделен меѓу неколку политички партии. Според египтолозите Ким Рихолт, Јирген фон Бекерат и Дарел Бејкер тој бил деветтиот крал на осмата династија. Градот од кој владеел Никаре би требало да е Мемфис. 

## Потврда
Никаре е познат само од Краллскиот список од Абидос, кралски список запишан во времето на Сети I, каде што неговото име се појавува на 48 влез. Никаре, исто така, можеби е споменат на Торинскиот канон, но неговото име и времетраење на владеењето се изгубени во голема лакуна што ги погодува кралевите 2 до 11 од осмата династија. 

## Артефакти
Според египтологот Петар Каплони, еден цилиндричен печат можеби го носи името на Никаре и на тој начин може да биде единствената потврда на овој крал од негово време. 

Златната плакета, која сега се чува во Британскиот музеј, го содржи неговото име заедно со името Неферкамин, но сега се верува дека овој предмет е фалсификат од поново време. 

## Наводи

Категорија:Фараони од Осмата египетска династија
Вице

**Вице** () — општина во округот Целе, во сојузната покраина Долна Саксонија, Германија.

Во местото се наоѓа германскиот музеј за нафта.

## Географија

Општината се наоѓа околу 20 километри западно од окружниот град Целе, 40 километри северно од Хановер и 15 километри источно од Швармштет. Кон општината Вице припаѓаат местата Хорнбостел, Јеферсен и Викенберг.

Истоимената река кратко пред нејзиното устие во Алер поминува низ местото Вице.

## Наводи

## Надворешни врски

* Официјална страница 

Категорија:Целе (округ)
А-мол

**А-мол** — молска скала што започнува од тонот A, со нотите А, Б, Ц, Д, Е, Ф и Г. Нејзиниот клучен предзнак нема снижувалки и повишувалки. Нејзината релативна дурска скала е це-дур, а паралелна скала е а-дур. Секоја молска скала има релативна дурска скала и се добива, кога се движиме три тона нагоре (интервал мала терца) од зададената скала. 

Природната молска скала на A е: A, B, C, D, E, F, G, A. 

: {
\override Score.TimeSignature #'stencil = ##f
\relative c* {
  \clef treble \key a \minor \time 7/4
  a4^\markup "Природна молска скала на А" b c d e f g a g f e d c b a2
} }
</score>

Хармонски вид на а-мол скала се добива кога ќе го повишиме тонот на 7-мо стапало. Во случајов тој тон е сол или g, кој станува gis (G#), кога му се става повишувалка или диез. Тоновите на скалата се: A, B, C, D, E, F, G#, A. 

Мелодиски вид на а-мол скала се добива кога ќе го повишиме тоновите на 6-то и на 7-мо стапало. Во случајов тие тонови се: фа или f и сол или g, кој стануваат fis и gis (F#, G#) кога им се става повишувалка или диез. Тоновите на скалата се: A, B, C, D, E, F#, G#, A. Единствена напомена кај овој вид на скала е, кога се движиме надолу скалата се изведува во природен вид. 

:<score vorbis="1" lang="lilypond"> {
\override Score.TimeSignature #'stencil = ##f
\relative c* {
  \clef treble \key a \minor \time 7/4
  a4^\markup "Хармониска молска скала на А" b c d e f gis a gis f e d c b a2
} }


: {
\override Score.TimeSignature #'stencil = ##f
\relative c'' {
  \clef treble \key a \minor \time 7/4
  a4^\markup "Мелодиска молска скала на А (нагоре и надолу)" b c d e fis gis a g! f! e d c b a2
} }


## Позначајни дела во а-мол

*Јохан Себастијан Бах
**Концерт за виолина во а-мол, BWV1041
*Лудвиг ван Бетовен
**Виолинска соната бр. 4, оп. 23
**Гудачки квартет бр. 15, оп. 132
**Багатела во а-мол „За Елиза“
*Јоханес Брамс
**Двоен концерт, оп. 102
*Фредерик Шопен
**Етида оп. 10, бр. 2 „Хроматична“
**Етида оп. 25, бр. 4
**Етида оп. 25, бр. 11 „Зимски ветер“
**Мазурка оп. 17, бр. 4
**Мазурка оп. 59, бр. 1
**Болеро, оп. 19
**Прелудиум бр. 2 во а-мол, оп. 28/2
**Валцер во а-мол, оп. 34, B. 150
* Шарл Валентен Алкан
** Прелудиум оп. 31 бр. 10 „Во стил на фуга“
** 12 етиди во сите молови, оп. 39/1 „Како ветрот“
*Франц Лист
**Трансцендентална етида бр. 2 „Ракети“
*Едвард Григ
**Концерт за пијано, оп. 16
*Јохан Непомук Хумел
**Концерт за пијано бр. 2, оп. 85
*Густав Малер
**Симфонија бр. 6
**Квартет за пијано
*Феликс Менделсон
**Симфонија бр. 3
*Волфганг Амадеус Моцарт
**Соната за пијано бр. 8, K. 310
**Соната за пијано бр. 11, K. 331 / 300i
*Камиј Сен-Санс
**Вовед и рондо капричозо, оп. 28
**Концерт за виолончело бр. 1, оп. 33
*Франц Шуберт
**Соната за пијано бр. 4, D. 537
**Соната за пијано бр. 14, D. 784
**Соната за пијано бр. 16, D. 845
**Соната Арпеџоне, D. 821
*Роберт Шуман
**Гудачки квртет, оп. 41/1
**Виолинска соната бр. 1, оп. 105
**Концерт за пијано, оп. 54
**Концерт за виолончело, оп. 129
*Николо Паганини
**Каприче бр. 24
*Јан Сибелиус
**Симфонија бр. 4
*Ралф Вон Вилијамс
**Концерт за обоа
*Димитриј Шостакович
**Виолински концерт бр. 1, оп. 99 

## Наводи

## Надворешни врски
*

Категорија:Тоналитети
Вице (појаснување)

**Вице** може да се однесува на следново:

* Вице — општина во округот Целе, Долна Саксонија, Германија
* Вице (Алер) — река во Долна Саксонија, Германија, притока на Алер
* Вице (Ерце) — река во Долна Саксонија, Германија, притока на Ерце
Аланија

**Аланија** — град и одморалиште и составен дел на покраината Анталија на јужниот брег на Турција, во средоземниот регион на земјата, 138 километри   источно од градот Анталија. Според пописот на Турција во 2010 година, градот имал население од 98.627 жители, додека областа која го вклучува градот и неговиот населен регион имала површина од 1588,51 км 2 и 248.286 жители.

## Наводи

Категорија:Аланија
Категорија:Статии со микроформати hAudio
Кемер

**Кемер** е одморалиште и област на провинцијата Анталија на средоземниот брег на Турција, 40 километри, западно од градот Анталија, на турската ривиера.

Кемер е во Анталискиот Залив, 53 километри на морското крајбрежје во подножјата на западните Таур планини. Брегот има типична средоземна топла и сува клима и топло море. До почетокот на 1980-тите години ова била тивка рурална област, но денес градот Кемер и крајбрежните села во областа играат многу важна улога во туризмот во Турција .

## Наводи

Категорија:Анталија
Категорија:Координати на Википодатоците
Ацели

**Ацели (Аcoelа)** (од грчки: άκοιλα*,* *без празнина* ) — ред на мали и едноставни безрбетници од коленото Xenacoelomorpha, базална група на двострани животни, кои наликуваат на сплесканите црви. Во минатото тие биле класифицирани како ред на трепчести црви.

## Наводи

Категорија:Животни
ПУ „Јоаким Крчовски“ - Луке

**Основно училиште „Јоаким Крчовски“** (официјално: **Подрачно основно општинско училиште „Јоаким Крчовски“ - Луке**; скратено: **ПООУ „Јоаким Крчовски“**) — подрачно основно училиште во селото Луке, составен дел на истоименото училиште од градот Крива Паланка.

Училиштето е именувано по првиот македонски просветител Јоаким Крчовски.

## Местоположба

Објектот на училиштето се наоѓа во самото село Луке.

## Настава

Во училиштето се изведува настава од прво до петто одделение и наставата се изведува единствено на македонски наставен јазик.

## Наводи

Категорија:Основни училишта во Општина Крива Паланка
Луке
Категорија:Луке
Лангенхаген

**Лангенхаген** () — град во округот Хановер, во сојузната покраина Долна Саксонија, Германија. Се наоѓа северно од покраинскиот главен град Хановер. На подрачјето на градот се наоѓа аеродромот Хановер.

## Географија
### Местоположба

Градот Лангенхаген се граничи со општините Ведемарк, Изернхаген, како и со градовите Хановер и Гарбзен (од север, надесно).

### Градски единици

Градот Лангенхаген се состои од самиот град Лангенхаген (Лангенхаген-Мите, Лангенфорт, Бринк, Алт-Лангенхаген) и местата Енгелбостел, Годсхорн, Калтенвајде, Креенвинкел и Шуленбург.

## Историја

Од 1866 до 1868 година, Роберт Кох работел во градот.

На 18 јуни 1972 година, терористот од Црвената Армија, Улрике Мајнхоф, бил уапсен во Лангенхаген.

На 17 август 1982 година, во Лангенхаген започнало првото масовно производство во светот на компакт дискови.

## Стопанство

* TUIfly има седиште на аеродромот Хановер. Пред да се појави *TUIfly*, Hapag-Lloyd Flug имал свое седиште во Лангенхаген.
* Бренеке
* Hermes Europe
* Konica Minolta
* Wagner Group

## Меѓународни односи

### Збратимени градови

Лангенхаген е збратимен со следниве градови:

*  Садарк, Лондон, Обединето Кралство
*  Ново Место, Словенија
*  Глогув, Полска

## Познати луѓе

* Јенс Гизеке (р. 1964) — историчар
* Андре Брајтенрајтер (р. 1973) — фудбалер

## Галерија


Податотека::Langenhagen Konzentrationslager Memorial.jpg|Споменик за концентрацискиот камп во Лангенхаген
Податотека:Wasserturm (1905) Langenhagen IMG 1290.JPG|Водокула во градот
Податотека:Elisabethkirche von 1867 in Langenhagen IMG 6763.jpg|Црквата Елизабет
Податотека:Haus der Jugend (Langenhagen) IMG 2898.JPG|Младинска куќа, старото Градско собрание на Лангенхаген


## Поврзано
* Хановер-Брауншвајг-Гетинген-Волфсбург

## Наводи

## Надворешни врски

* Официјална страница 

Категорија:Хановер (регион)
Гроздовица

**Гроздовица**, **гроздова ракија** или **лозова ракија** – вид ракија која се добива со дестилација на превриен клук на свежо грозје.  Тоа значи дека по гмечењето на грозјето не се одвојува вино. Две недели по завршувањето на тивкото превривање клукот се подвргнува на дестилација.  Дестилацијата се врши на умерен оган. Од 100 килограми суровина се добиваат околу 15 литри гроздовица со јачина од 50 % алкохол.

## Содржина на гроздовицата
Гроздовицата содржи:
* стварен алкохол од 35 до 55 волумни %; 
* екстракт до 6 грама на литар; 
* вкупни киселини, изразени како оцетна киселина од 200 до 1.000 милиграми на литар апсолутен алкохол; 
* естри, како етил естер оцетна киселина, од 1.000 до 5.000 милиграми на литар апсолутен алкохол;  
* метил алкохол од 0,15 до 1,50 волумни % сметано на апсолутен алкохол; 
* виши алкохоли од 1.500 до 5.500 милиграми на литар апсолутен алкохол; 
* алдехиди, од 50 до 500 милиграми на литар на апсолутен алкохол; 
* фурфурол до 30 милиграми на литар апсолутен алкохол; 
* издашност најмалку 1 :650.

## Технологија на производство
Технологијата за производство на гроздовица опфаќа:
* берба на грозјето
* гмечење на грозјето
* превривање на клукот
* дестилација на превриениот клук
* одлежување и формирање гроздовица

## Начин на добивање

мини|десно|Варење ракија во подвижен казан

Гроздовицата се добива со дестилација на превриен клук (шира и комина) од грозје, при што нема одвојување ниту шира, ниту вино по превривањето на клукот. Крајот на вриењето се утврдува со ексолов широмер. Се зема дел од клукот и течноста се тура во мензура, па во неа се става широмерот. Доколку ферментацијата е целосна, широметарот ќе покаже вредност околу 0. Доколку покажува вредности од 15 до 20 ексолови степени, значи дека клукот сè уште содржи шеќер , па треба да се причека ферментацијата да биде целосна.

## Наводи

Категорија:Алкохолни пијалаци
Категорија:Жестоки пијалаци
Категорија:Ракии
Тимурленк

Тимурленк Чековиќ(1977-) Тимурленк Чековиќ магистрирал кризен менаџмент на Воената Академија во Скопје. Истражува за влијанијата на глобалните закани и безбедност. Пишува и споделува новости за технологијата, глобалните промени и настани. Посветува интерес во геопросторно разузнавање и технолошки напредок, како и етички вредности и историја. Има активен блог и е автор на неколку книги, академски статии и истражувања. Моментално е вработен како инспектор во Граничната полиција.
Лозаново (појаснување)

**Лозаново** може да се однесува на следниве села:

* Лозаново — село во Општина Крива Паланка, Македонија
* Лозаново — село во Ениџевардарско, Егејска Македонија
Винзен (Алер)

**Винзен (Алер)** () — општина во округот Целе, во сојузната покраина Долна Саксонија, Германија.

## Географија

Винзен има околу 12.900 жители и се наоѓа во јужниот дел на Линебуршкото Поле, на бреговите на реката Алер, западно од нејзината притока, Ерце и околу 15 километри северозападно од окружниот град Целе.

### Општински единици

Општината е составена од местата Винзен, Банеце, Мајсендорф, Штеден, Зидвинсен, Терен, Вале и Волтхаузен.

## Историја

Името на градот е изведено од „Винхаузен“ (*Wynhausen*; *Wyn* = ливада). Црквата во Винзен е посветена на Свети Јован Крстител. Бидејќи сите села со цркви именувани по овој светец се појавиле околу 800 година, поради што се претпоставува дека Винзен бил тогаш основан.

Денес, Винзен е омилено место за одмор во областа, а од 1975 година е прогласено и официјално за здравствен центар (*Luftkurort*).

## Политика
### Грб

Грбот на општината ја прикажува портата Штехинели, една од знаменитостите на Винзен, а помеѓу двете стражарници се наоѓа грбот на Линебург, златен штит со црвени срца околу син лав.

## Култура и знаменитости

* Природен и птичји резерват Мајсендорфско Езеро и Банецер Мор, најголема водна површина во Линебуршкото Поле;
* Музејска фарма Винзен (*Museumshof Winsen*), го прикажува руралниот живот со градби од - век, како и типични долногермански куќи.
* Најран доказ за ветерница во Винзен е од 1589 година. Денешната ветерница (*Bockwindmühle*) била изградена во 1732 година и работела до 1929 година. Станала посед на општината во 1938 година.
* Црквата, како и селото, настанала во текот на мисионерскиот период во Саксонија во  век. Црквата „Св. Јован Крстител“ била изградена во  век како готска долга куќа, која била проширена на северната страна во 1597 година. Во 1822 година била започната поголема обнова, со што се добила новата градба.
* Портата Јункер (*Junkerntor*) — една од најстарата зачувана историска градба во Винзен. Претставувала влез кон велепоседничката куќа (*Rittergut*). Портата всушност е дел и од грбот на Винзен.
* Принцовските камења (*Prinzensteine*) поставени покрај патека помеѓу Винзен и Олдау како потсетник на одлучувачка битка на 28 мај 1388 година во текот на Линебуршката војна за наследство (*Lüneburger Erbfolgekrieg*).
* Денешното општинско собрание (*Rathaus*) било првично изградено во 1727 година окружен уред (*Amtshaus*), но морала да биде срушена поради небезбедни темели. Подоцна, била изградена во барокен стил. На 4 мај 1972 година, поранешниот окружен уред, кој бил користен како паб, станал општинско собрание.

## Познати луѓе
* Теодор Ломан (1831–1905), адвокат

## Галерија


Податотека:Bockwindmühle Winsen (Aller) IMG 5969.jpg|Ветерницата во Винзен
Податотека:St. Johannes der Täufer-Kirche in Winsen IMG 5911.jpg|Црквата „Св. Јован Крстител“
Податотека:Junkerntor in Winsen (Aller) IMG 5916.jpg|Портата Јункер
Податотека:Winsenmuseum groode Hus.jpg|Типична долногерманска куќа во Музејската фарма Винзен


## Наводи

## Надворешни врски

* Официјална страница 

Категорија:Целе (округ)
Предлог и усвојување (филм од 1962)

**„Предлог и усвојување“** (англиски: *Advise & Consent*) - американски филм од 1962 година, во режија на Ото Премингер (Otto Preminger), по сценариото на Вендел Маес (Wendell Mayes). Филмот е заснован врз истоимениот роман на Ален Друри (Allena Druryja). Главните улоги ги играат: Чарлс Лафтон (Charles Laughton), Волтер Пиџон (Walter Pidgeon), Дон Мареј (Don Murray), Питер Лофорд (Peter Lawford), Хенри Фонда (Henry Fonda), Џон Тјерни (Gene Tierney) и Френчот Тоун (Franchot Tone). Во 1962 година, за овој филм, Премингер ја освоил наградата „Златна палма“ на Канскиот филмски фестивал, додека Чарлс Лафтон бил добитник на наградата БАФТА за најдобар глумец.

## Синопсис
Претседателот на САД (го игра Тоун) го номинира Роберт Лефингвел (го игра Фонда) за државен секретар и преку водачот на мнозинството во Сенатот (го игра Пиџон) се обидува да обезбеди поддршка на предлогот. Меѓутоа, сенаторот Кули со сите сили се бори против Лефингвел, кој е повикан на испитување пред сенатската комисија со која раководи сенаторот Бриг Андерсон (го игра Мареј). На испитувањето, сенаторот Кули доведува еден сведок кој тврди дека Лефингвел порано бил комунист, меѓутоа Лефингвел лесно го отфрла обвинението, докажувајќи дека сведокот страдал до ментални проблеми. Сепак, Лефингвел не може да се помири со својата лага и бара од претседателот да ја повлече кандидатурата, но тој не сака да попушти. Откако сенаторот Кули ја открива лагата на Лефингвел, неговиот избор станува многу неизвесен. Меѓутоа, непознат маж го уценува сенаторот Андерсон, кој открива дека станува збор за неговиот поранешен другар од армијата со кого тој имал хомосексуална врска. Соочен со скандалот, сенаторот Андерсон извршува самоубиство. За време на гласањето во Сенатот, резултатот е нерешен, но во тој миг пристига веста дека претседателот умрел.

## Наводи

Категорија:Американски филмови
Категорија:Филмови на англиски јазик
Категорија:Филмови од 1962 година
Категорија:Филмови на Ото Премингер
Категорија:Филмови со Хенри Фонда
Категорија:Филмови со Волтер Пиџон
Категорија:Филмови со Чарлс Лафтон
Категорија:Филмови со Дон Мареј
Категорија:Црно-бели филмови
Категорија:Филмови чие дејствие се одвива во САД
Категорија:Филмови засновани на романи
Ненасилство (скулптура)

**Ненасилство** е бронзена скулптура од шведскиот уметник Карл Фредрик Ројтерсверд од 1985 година. Таа претставува предимензиониран револвер „Колт питон“ .357 магнум со превиткана цевка и отвор што е насочен нагоре. Ројтерсверд ја направи оваа скулптура во чест на убиениот пејач и мировен активист Џон Ленон.

Во моментов оваа скулптура ја има на 31 локација ширум светот. Локациите ги вклучуваат: Малме, Њујорк, Луксембург, Пекинг, Берлин, Каен, Лозана, Стокхолм и други.

Од 1993 година, скулптурата е симбол на Проектот за ненасилство, непрофитна организација што промовира општествени промени преку образовни програми за превенција на насилството.

## Наводи

Категорија:Уметноста во 1985 година
Категорија:Ненасилство
Категорија:Пацифизам
Категорија:Бронзени скулптури
Категорија:Скулптури
Категорија:Џон Ленон
Дејан Мајсторовиќ

мини
**Дејан Мајсторовиќ** (Стари Бановци, 22 април 1988 година) - српски професионален кошаркар кој во моментов е рангиран на второто место во рангирањето на играчи во категоријата на "3X3 баскет " од страна на Меѓународната кошаркарска федерација (ФИБА). Тој игра баскет за клубот Ал-Вахда и за репрезентацијата на Србија во баскет од 3 на 3 .

## Кариера во баскет
Мајсторовиќ почнал да игра на светската турнеја ФИБА во баскет 3 на 3 во јуни 2013 година. Тој игра за тимот од Обединетите Арапски Емирати Нови Сад Ал-Вахда.

### Репрезентација на Србија
Мајсторовиќ ја претставува српската репрезентација во кошарка 3 на 3. Тој има освоено две златни медали на Светското првенство во ФИБА, 2016 во Кина  и 2017 во Франција  и сребрен медал на турнирот во Русија во 2014 година. Тој бил прогласен за најдобар играч на светското првенство во баскет 2017 година и бил избран во најдобриот тим на првенството.

## Кошаркарска кариера
Мајсторовиќ играл кошарка за тимот на Дунав во Кошаркарската лига на Србија Б (второ рангирање) во сезоната 2015/16.

## Награди и достигнувања

* Победник на Светското првенство ФИБА 3x3 : **2** (2014, 2015)

### Поединечни награди

* ФИБА 3x3 Светско првенство - МВП  : 2017 
* ФИБА 3x3 Светско првенство - тим на турнирот: 2017 
* Победник на натпреварот на Светското првенство ФИБА 3x3 - најдобар шутер: 2014

## Надворешни врски

* Мајсторовиќ 3k3 Планет Профил 
* Евробаскет 
* Дејан Мајсторовиќ 
* Дејан Мајсторовиќ

## Наводи

Категорија:Српски кошаркари
Категорија:Живи луѓе
Категорија:Родени во 1988 година
Категорија:Освојувачи на олимписки медали
Иван Зајцев (одбојкар)

мини|За време на натпреварот во тимот на Лубе Бенка Макерата во јануари 2014 година.
[мини| Иван Zaitsev (# 9) за време на Светското првенство, постигнувајќи бод против САД во [Краков, Полска.]] 
**Иван Зајцев** (2 октомври 1988) е италијански одбојкар со руско потекло, италијански национален играч и играч на италијанскиот клуб Перуџа. Има освоено: бронзен медал на Олимписките игри во Лондон (2012), сребрени медали на Европското првенство (2013 и 2014 година), бронзени медали во Светската лига на ФИВБ (2013 и 2014), италијанското првенство (2014) и сребрен медали на Олимписките игри во Рио (2016)).

## Стил на играта
Зајцев е силен играч со специјален ротирачки смеч. Отсекогаш бил многу посветен на неговата кариера и никогаш не бил вмешан во никакви скандали. Силно верува во неговата игра и неговата успеси зборуваат за него. Тој е популарен меѓу навивачите.

## Приватен живот
Син на победникот на златен медал на Олимписките игри-Вјачеслав Зајцев. Роден е во Сполето, каде што неговиот татко играл во тоа време. Неговата мајка, Ирина Позднакова, била пливач. Сестрата на Иван, Ана (родена 1975), се омажила во Италија во 1993 година. Во април 2014 година, тој и неговата сопруга, Ешли Сирочи, со која се оженил во 2013 година, изјавиле за медиумите дека очекуваат дете. На 31 октомври 2014 година го добил својот син Саша. Иван е познат по неговите форми на коса и брада. 

## Надворешни врски
LegaVolley Серија А играч на профилот

## Наводи
Категорија:Одбојкари
Категорија:Италијански спортисти
Глеб Калараш

**Глеб Калараш** (29 ноември 1990, Москва,Русија) е руски ракометар, поранешен играч на РК Вардар и сегашен играч на Мотор Запорожје и на руската репрезентација .

Играл на Европското ракометно првенство во 2016 година .

Висок е 2.05 метри и игра на позицијата пикер.Почесто игра во одбрана отколку во напад. Во екипата на Вардар го носел дресот со број 21.

## Наводи

Категорија:Ракометари на РК Вардар
Категорија:Живи луѓе
Категорија:Родени во 1990 година
Данил Шишкарев

мини|Данил Шишкарев
**Данил Борисович Шишкарев** (  ; роден на 6 јули 1988 година) - руски ракометар кој игра за екипата на РК Вардар и руската репрезентација. Висок е 1,91 метри и игра на позицијата десно крило.Во тимот на Вардар го носел дресот со број 33.Кариерата ја започнал во 2007 година во екипата на Астрахан.Од 2009 до 2014 година играл за Чеховски Медведи.Подоцна попишал за Вардар, тим со кој ја освоил двапати лигата на шампионите, најелитното ракометно натпреварување.

## Наводи

Категорија:Ракометари на РК Вардар
Категорија:Живи луѓе
Категорија:Родени во 1988 година